**Հավելված 4**

**Հայաստանի Հանրապետության**

 **Շիրակի մարզի Ախուրյան համայնքի ավագանու**

 **2025 թվականի սեպտեմբերի 19-ի թիվ -Ա որոշման**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱԽՈՒՐՅԱՆ ՀԱՄԱՅՆՔ**

****

**ԱԽՈՒՐՅԱՆ ՀԱՄԱՅՆՔԻ 2026-2028 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԵՐԻ ԾՐԱԳԻՐ**

ԱԽՈՒՐՅԱՆ ՀԱՄԱՅՆՔԻ 2026-2028 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԵՐԻ ԾՐԱԳԻՐ ԵԿԱՄՈՒՏՆԵՐԸ ԵՎ ԾԱԽՍԱՅԻՆ ՔԱՂԱՔԱԿԱՆՈՒԹՅՈՒՆԸ ՇԱՐԱԴՐՈՂ ՄԱՍԵՐԸ

Բ Ո Վ Ա Ն Դ Ա Կ ՈՒ Թ Յ ՈՒ Ն

Ներածություն ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 3

Ախուրյան համայնքի 2026-2028 թվականների կանխատեսվող եկամուտները․ կանխատեսվող եկամուտների փոփոխություններ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 4,5,6

Ախուրյան համայնքի 2026-2028 թվականների եկամուտներ ․․․․․․․․․․․․․․․․․․․․․․․ 7,8

Ախուրյան համայնքի 2026-2028 թվականների վարչական բյուջեի սեփական եկամուտներ ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․՚՚՚՚՚՚՚՚՚՚՚՚՚՚9

Ախուրյան համայնքի 2026-2028 թվականների կանխատեսվող ծախսերը ․․․․․․ 9,10

Ախուրյան համայնքի 2026-2028 թվականների վարչական և ֆոնդային բյուջեների ծախսեր ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․11,12

Ախուրյան համայնքի 2026-2028 թվականների բյուջեի գործառնական դասակարգում տոկոսային հարաբերությամբ ․․․․․․․․․․․․․․․․․․․․․․․․․․․․․․․․․․․․․․․․․ 13,14,15

**ՆԵՐԱԾՈՒԹՅՈՒՆ**

Ախուրյան համայնքի 2026-2028 թվականների միջնաժամկետ ծախսային ծրագիրը (այսուհետ՝ ՄԺԾԾ) հանդիսանում է Ախուրյան համայնքի զարգացման գլխավոր ֆինանասական փաստաթուղթը միջնաժամկետ կտրվածքով՝ ելակետ հանդիսանալով հաջորդող տարեկան բյուջեի նախագծման գործընթացում։

ՄԺԾԾ-ում ներկայացված են Ախուրյան համայնքի՝ հաջորդող 3 տարիների բյուջեի վարչական ու ֆոնդային մասերի եկամուտները՝ ըստ ձևավորման աղբյուրների, վարչական ու ֆոնդային մասերի հատկացումները՝ ըստ բյուջետային ծախսերի գործառնական դասակարգման բաժինների, խմբերի և դասերի, վարչական ու ֆոնդային մասերի հատկացումների կատարումը՝ ըստ բյուջետային ծախսերի տնտեսագիտական դասակարգման հոդվածների։

Համայնքի կարճաժամկետ խնդիրները կդիտարկվեն արդեն միջնաժամկետ (ՄԺԾԾ երեք տարվա կտրվածքով) կանխատեսումների համատեքստում, եկամուտները կանխատեսվում են համայնքի բյուջեին ամրագրված եկամուտներին առնչվող հարաբերությունները կարգավորող Հայաստանի Հանրապետության օրենսդրությամբ, իսկ ծախսերը հստակ արտացոլում են համայնքի զարգացման առաջնահերթություններն ու գերակայություններն ըստ գործառնական ոլորտների։

ՄԺԾԾ-ն կնպաստի առավել հեռանկարային ծախսերի քաղաքականության մշակմանը, հնարավորություն կտա միջնաժամկետ կտրվածքով ուսումնասիրելու համայնքի կողմից նախատեսվող ծախսերի բաշխումը ըստ առանձին ուղղությունների, ինչպես նաև առավել տեսանելի կդառնան ծրագրերի շարունակական ապահովման ֆինանսական մեխանիզմները։ ՄԺԾԾ-ն հնարավորություն կտա նաև առավել արդյունավետ գեներացնել համայնքի եկամուտները, կնպաստի վերջիններիս ավելացմանն ուղղված քաղաքականությունների և միջոցառումների մշակմանը։

**ԱԽՈՒՐՅԱՆ ՀԱՄԱՅՆՔԻ 2026-2028 ԹՎԱԿԱՆՆԵՐԻ ԿԱՆԽԱՏԵՍՎՈՂ ԵԿԱՄՈՒՏՆԵՐԸ, ԿԱՆԽԱՏԵՍՎՈՂ ԵԿԱՄՈՒՏՆԵՐԸ ՓՈՓՈԽՈՒԹՅՈՒՆՆԵՐԸ**

 Ախուրյան համայնքի 2026-2028 թվականների բյուջեի եկամուտների վերաբերյալ կանխատեսումները կատարվել են համայնքի հնգամյա զարգացման ծրագրի, ինչպես նաև համայնքի սոցիալտնետեսական առանձնահատկությունների հիման վրա՝ նպատակ ունենալով նպաստելու համայնքի համաչափ զարգացմանը, ծառայելու համայնքային շահերին և չխոչնդոտելու համայնքի տնտեսական զարգացմանը։ Եկամուտների կանխատեսումները իրականացնելիս հաշվի են առնվել ոլորտը կարգավորող օրենսդրությամբ սահմանված աղբյուրներից դեպի համայնքի բյուջե մուտք գործող միջոցները, համայնքի բյուջեի միջոցների վերաբերյալ նախորդ տարիների վիճակագրությունը, փաստացի և առկա բազաների տվյալները։

2026-2028 թվականների Ախուրյան համայնքի միջնաժամկետ ծախսային ծրագրում առաջիկա երեք տարիների համար համայնքի եկամուտները պլանավորվել է համահարթեցման սկզբունքով տրամադրվող դոտացիայի և համայնքի սեփական եկամուտների հիման վրա։ «Հայաստանի Հանրապետության բյուջետային համակարգի մասին» ՀՀ օրենքին հա­մա­պատասխան համայնքների բյուջեների վարչական մասի եկամուտների կազմում կարող են նախատեսվել պետական բյուջեից ստացվող պաշտոնական դրամաշնորհները: Դրանցից մի տե­սակի՝ պետական բյուջեից հատկացվող ֆինանսական համահարթեցման դոտացիա­ների գումարները կհաշվարկվեն լիազորված պետական մարմնի կողմից` «Ֆինանսական հա­մա­հարթեցման մասին» ՀՀ օրենքով սահմանված սկզբունքներին համապատասխան:

Համաձայն Հայաստանի Հանրապետության հարկային օրենսգրքի՝ անշարժ գույքի հարկի և փոխադրամիջոցների գույ­քահարկի գումարները ենթակա են վճարման համայնքի բյուջե: Անշարժ գույքի հարկ և փոխադրամիջոցների գույքահարկ վճարողների, դրանց առանձին խմբերի, ինչպես նաև հարկ­ման որոշ օբյեկտների համար ՀՀ օրենս­դրու­թյամբ սահմանված են հարկային արտոնություններ: Անշարժ գույքի հարկի և փոխադրամիջոցների գույքահարկի արտոնութ­յուն­նե­րի սահմանման իրավասությամբ օժտված է նաև համայնքի ավագանին, որի սահմանած ար­տոնությունների ընդհանուր գումարը չի կարող գերազանցել տվյալ հարկային տարվա համար անշարժ գույքի հարկի գծով համայնքի բյուջեի հաստատված եկամուտների 10 տոկոսը և փոխադրամիջոցների գույքահարկի համար համայնքի բյուջեի հաստատված եկամուտների 10 տոկոսը: Միևնույն ժամանակ համայնքների բյուջեների նախագծերում տեղական հարկերի մուտքերի կանխատեսման ժամանակ անհրաժեշտ է հիմք ընդունել յուրաքանչյուր հարկատեսակի համար հաշվարկային գումարները, գնահատել պլանավորվող տարվա սկզբի դրությամբ կու­տակվելիք ապառքների փոփոխության (մարման և/կամ նոր ապառքների առաջացման) դի­նա­միկան: Իրատեսական կանխատեսումների համար անհրաժեշտ է հաշվի առնել նաև նախորդ տա­րիներին այդ հարկերի գանձելիության մակարդակը, ինչպես նաև այս բնագավառում առ­կա խնդիրների առաջացման պատճառները ու դրանք հաղթահարելու հնարավորությունները: Անշարժ գույքի հարկի կանխատեսումներում անհրաժեշտ է հաշվի առնել հարկային օրենսգրքով սահմանվել է, որ 2021 թվա­կանի, հաշ­վետու տարվա համար անշարժ գույքի հարկը (բացա­ռու­թյամբ գյուղատն­տե­սա­կան նշա­նա­կության հողերի) հաշ­վարկվում է անշարժ գույքի շուկա­յա­կան արժեքին մոտարկված կադաս­տրային արժեք­ների և ՀՀ հարկային օրենսգրքի 229-րդ հոդվածի 1-ին մասի 2-7-րդ կետերով սահ­ման­ված դրույ­քա­չա­փերի արտադրյալի 25 տոկոսի չափով, 2024 թվա­կանի հաշվետու տարվա համար՝ 50 տոկոսի չափով, 2025 թվականի հաշ­վետու տարվա համար՝ 75 տոկոսի չափով և 2026 թվականի հաշ­վետու տարվա և հետագա հաշ­վետու տարի­ների համար՝ 100 տոկոսի չափով:

Փոխադրամիջոցների գույքահարկի կանխատեսումներում հաշվի ենք առել փոխադրամիջոցների գույքահարկով հարկման օբյեկտները՝ ավտոմոբիլային տրանսպորտի միջոցը, ջրային փոխադրամիջոցը (շարժիչով աշխատող)։

Պետական տուրքերից մուտքերը**.**

քաղաքացիական կացության ակտեր գրանցելու, դրանց մասին քաղաքացիներին կրկնա­կի վկայականներ, քաղաքացիական կացության ակտերում կատարված գրառումներում փոփոխությունների, լրացումների, ուղղումների և վերականգնման վկայականներ տալու հա­մար պետական տուրքերը,

Տեղական տուրքերի գծով համայնքի բյուջեի եկամուտների հաշվարկման համար կարևոր է բազայի գնահատումը, քանի որ տեղական տուրքերը և դրանց դրույքաչափերը սահմանվում են համայնքի տարեկան բյուջեի հաստատումից առաջ: Դրույքաչափերի հաստատումից հետո տեղական տուրքերի կանխատեսումը կհանգի միայն տարվա ընթացքում տվյալ տեղական տուրքի քանակի (բազայի) կանխատեսմանը: Նույն մոտեցմամբ իրականացվում է նաև տեղական վճարներից համայնքի բյուջեի մուտքերի կանախատեսումը։

Ախուրյան համայնքի այլ եկամուտներն են համայնքի և համայնքային ոչ առևտրային կազմակերպությունների կողմից քաղաքացիաիրավական պայմանագրերի գույքի վարձակալության կամ կառուցապատման իրավունքի դիմաց գանձվող վարձավճարները, որոնց հաշվարկման ժամանակ անհրաժեշտ է հիմք ընդունել նախորդ տարիների համար կնքված պայմանագրերի ցուցանիշները: Վարձակալության հանձնվող հողերի վարձակալական վճարները չպետք է պակաս լինեն այդ հողերի համար հաշվարկվող անշարժ գույքի հարկի մեծությունից, իսկ այս եկամտատեսակի գծով կանխատեսվող գումարները պետք է ներառեն նաև առկա ապառք­ների մարումից մուտքերը: Այլ եկամուտ է նաև վարչական իրավախախտումների համար տեղական ինքնակառավարման մար­մին­նե­րի կողմից պատասխանատվության միջոցների կիրառումից եկամուտները։

**ԱԽՈՒՐՅԱՆ ՀԱՄԱՅՆՔԻ 2026-2028 ԹՎԱԿԱՆՆԵՐԻ ԵԿԱՄՈՒՏՆԵՐ**

 Համայնքի բյուջեի ընդհանուր եկամուտները 2026-2028 թվականների համար կանխատեսվել են համապատասխանաբար 4 712 805,4 հազ․ դրամ, 4 691 331,5 հազ. դրամ, 4 461 611,5 հազ դրամ, որից վարչական բյուջեի եկամուտները կազմում են համապատասխանաբար 3 413 111,5 հազ․ դրամ, 3 445 631,5 հազ․ դրամ, 3 455 211,5 հազ․ դրամ, իսկ ֆոնդային բյուջեի եկակմուտները 2 269 693,9 հազ․ դրամ 2 257 000,0 հազ դրամ, 1 966 400,0 հազ․ դրամ։

Պաշտոնական դրամաշնորհներ Հայաստանի Հանրապետության համայնքների բյուջեներին <<Ֆինանսական համահարթեցման մասին>> Հայաստանի Հանրապետության օրենքով դոտացիաներ տրամադրելու նպատակով>> Հայաստանի Հանրապետության 2026 թվականի պետական բյուջեի մասին>> Հայաստանի Հանրապետության օրենքով նախատեսված հատկացումներով նախատեսվել են 2 664 692,5 հազար դրամ, որը 2025 թվականի հաստատված ցուցանիշից (2025թ․ 2 353 297,9 հազր դրամ) ավել է 311 394,6 հազար դրամով։

2026-2028 թվականների ՄԺԾԾ-ով Ախուրյան համայնքի եկամուտների կազմում վարչական բյուջեի սեփական եկամուտները կանխատեսվել են համապատասխանաբար՝ 746 420,0 հազ․ դրամ, 778 840,0 հազ․ դրամ, 788 520,0 հազ դրամ։

 Սեփական եկամուտների կազմում էապես աճող եկամտատեսկներն են՝

Գույքահարկ անշարժ գույքի մասով համապատասխանաբար՝ 246 200,0 հազ․ դրամ, 251 00,0 հազ․ դրամ, 253 000,0 հազ․ դրամ։

Գույքահարկ փոխադրամիջոցներից համապատասխանաբար՝ 248 000,0 հազ․ դրամ, 250 000,0 հազ․ դրամ, 252 000,0 հազ․ դրամ։

Տեղական տուրքերի մասով, համապատասխանաբար՝ 8 170,0 հազ․ դրամ, 9 590,0 հազ․ դրամ, 10 220,0 հազ․ դրամ։

Տեղական վճարների մասով համապատասխանաբար՝ 135 950,0 հազ․ դրամ, 139 250,0 հազ․ դրամ, 140 400,0 հազ․ դրամ։

**ԱԽՈՒՐՅԱՆ ՀԱՄԱՅՆՔԻ 2026-2028** **ԹՎԱԿԱՆՆԵՐԻ ՎԱՐՉԱԿԱՆ ՍԵՓԱԿԱՆ ԵԿԱՄՈՒՏՆԵՐ**

**ԱԽՈՒՐՅԱՆ ՀԱՄԱՅՔԻ 2026-2028 ԹՎԱԿԱՆՆԵՐԻ ՖՈՆԴԱՅԻՆ ԲՅՈՒՋԵԻ ԵԿԱՄՈՒՏՆԵՐ**

 Ինչպես ցանկացած կանխատեսում, այնպես էլ եկամուտների կանխատեսումները պարունակում են որոշակի ռիսկեր, որոնք կարող են հանգեցնել սպասումների փոփոխությանը։ Նմանատիպ ռիսկերի շարքին են դասվում տնտեսական աճը պայմանավորող գործոնները։ Տնտեսական աճի՝ կանխատեսվածից ցածր լինելու պարագայում ցածր կլինեն համայնքի բյուջե մուտք գործող հարկային եկամուտները, հետևաբար համայնքի բյուջեի ծախսերի ամբողջական կատարումը կկանգնի վտանգի առջև։ Մյուսը գնաճային ռիսկն է, որի՝ կանխատեսվածից բարձր մակարդակը կարող է հանգեցնել անհավանական ՀՆԱ-ի ցուցանիշի ավելացմանը, որն էլ իր հերթին կառաջացնի լրացուցիչ հարկային եկամուտներ՝ մեծացնելով բյուջեի ծախսերի աճի հնարավորությունները։

**ԱԽՈՒՐՅԱՆ ՀԱՄԱՅՔԻ 2026-2028 ԹՎԱԿԱՆՆԵՐԻ ԿԱՆԽԱՏԵՍՎՈՂ ԾԱԽՍԵՐԸ**

 Ախուրյան համայնքի 2026-2028 թվականների ծախսերը կանխատեսվում են համապատասխանաբար 5 039 486, 4 հազ․ դրամ, 5 029 252,5 հազ դրամ, 4 750 976,5 հազ․ դրամ, որոնք ուղղված են համայնքային խնդիրների արդյունավետ լուծմանը, ինչպես նաև բյուջետային միջոցների ծախսման արդյունավետության ապահովմանը՝ անհրաժեշտ ծավալով բյուջետային եկամուտների ապահովման ենթատեքստում։

 Ծախսային քաղաքականությունը միտված է ձևավորելու առավել հիմնավորված և հաշվեկշռված համամասնություններ՝ ապահովելով բյուջետային ծախսերի պլանավորման և կատարման հասցեականությունը, նպատակայնությունն ու արդյունավետությունը։ Համայնքի բյուջեի ծախսային մասի կանխատեսումների վրա էականորեն կարող են ազդել տեղական նշանակության բազմաբնույթ հիմնախնդիրների, երկարաժամկետ նպատակային ծրագրեր իրականացնելու անհրաժեշտության առաջացումը և մի շարք այլ գործոններ։

 Ծախսային մասը կազմելու հիմք է հանդիսացել համայնքի հնգամյա զարգացման ծրագիրը՝ իր համապատասխան արդյունքներով, որոնց համայնքը ցանկանում է հասնել իրականացվելիք ծրագրերի շրջանակներում ծախսեր կատարելու միջոցով։ Զարգացման հիմնական ուղղություներն ու սկզբունքներն են՝

1․ Ախուրյան համայնքի հաստատուն զարգացման ու առաջընթացի ապահովումը՝ համայնքապետարանի գործունեության արդյունավետության բարձրացման, աշխատանքի թափանցիկության և հաշվետվողականության ապահովմամբ, բնակիչներին լիարժեք հաշվետու լինելու միջոցով։

2․ Աղբահանության ժամանակակից համակարգի ստեղծումը նոր աղբամաների և աղբատար մեքենաների ներդրմամբ։

3․ Նախադպրոցական հաստատությունների շենքային պայմանների վերջնական բարեկարգումը և ներառականության հնարավորությունների ապահովումը։

4.Նորաբաց համայնքային ոչ առևտրային կազմակերպությունների պահպանման ծախսերի ապահովումը:

5․ Ախուրյան համայնքում կրթական համակարգի՝ նախադպրոցական և արտադպրոցական կրթության որակի բարելավմանն ուղղված միջոցառումների իրականացումը։ Մշակույթի ոլորտի ենթակառուցվածքների զարգացումը։

6․ Երիտասարդական և սպորտային ծրագրերի միջոցով երիտասարդների շրջանում սպորտի և առողջ ապրելակերպի գաղափարի խթանումը։

7․ Փողոցային լուսավորության համակարգի արդիականացումը, էներգախնայող համակարգերի թվի ավելացումը։

8․ Բակային տարածքների բարեկարգումը։

9․ Գործարարության և ներդրումների համար բարենպաստ միջավայրի ապահովումը, համայնքի և գործարար միջավայրի միջև փոխշահավետ համագործակցության խթանումը։

10․ Բնակիչների սոցիալական պաշտպանվածության ապահովումը և այդ նպատակով հաշմանդամություն ունեցող անձանց, ծնողազուրկ երեխաների բազմազավակ և անապահով ընտանիքների կենսական ապահովմանն ուղղված սոցիալական ծրագրերի իրագործումը։

Վարչական բյուջեի ծախսերը կազմում են՝ 2 455 611,5 հազ․ դրամ, 2 479 531,5 հազ դրամ, 2 507 011,5 հազ․ դրամ։

Ֆոնդային բյուջեի ծախսերը կազմում են 2 583 874,9 հազ․ դրամ, 2 549 721,0 հազ դրամ, 2 243 965,0 հազ դրամ։

Ընդհանուր ծախսերը ըստ բյուջեի տնտեսագիտական դասակարգման բնույթի կարելի է նկարագրել հետևյալ խմբերում՝

Աշխատանքի վարձատրություն, պարգևատրում, դրամական խրախուսում՝ 613 620,0 հազ․ դրամ, 615 319,5 հազ․ դրամ, 620 399,5 հազ․ դրամ։

Ծառայությունների և ապրանքների ձեռք բերում՝ 349 991,5 հազ․ դրամ, 400 712,0հազ․ դրամ, 409 712,0 հազ․ դրամ։

Դրամաշնորհ՝ 1 379 000,0 հազ․ դրամ, 1 395 600,0 հազ․ դրամ, 1 404 900,0 հազ․ դրամ։

Նպաստ և սոցիալական ֆոնդ՝ 18 000,0 հազ․ դրամ 15 000,0 հազ․ դրամ 15 000,0 հազ․ դրամ։

 Պահուստային միջոցներ ՝ 50 000,0 հազ․ դրամ 52 900,0 հազ․ դրամ 57 000,0 հազ․ դրամ։

Ոչ ֆինանսական ակտիվների գծով ծախսեր՝ 2 583 87,9 հազ․ դրամ 2 549 721,0հազ․ դրամ 2 243 965,0 հազ․ դրամ։

**ԱԽՈՒՐՅԱՆ ՀԱՄԱՅՔՆԻ 2026-2028 ԹՎԱԿԱՆՆԵՐԻ ՎԱՐՉԱԿԱՆ ԵՎ ՖՈՆԴԱՅԻՆ ԾԱԽՍԵՐ**

Բյուջետային ծախսերի բաշխումը ըստ գործառնական դասակարգման բնույթի ներկայացված է ըստ հետևյալ ոլորտների՝

Ընդհանուր բնույթի այլ ծառայություններ՝ 1 821 645,3 հազ․ դրամ, 1 089 631,5 հազ․ դրամ, 1 405 011,5 հազ․ դրամ։

Քաղաքավիական պաշտպանություն՝ 2 000,0 հազ․ դրամ, 2 000,0 հազ․ դրամ, 2 000,0 հազ․ դրամ։

 Տնտեսական հարաբերություններ՝ 1 542 840,6 հազ․ դրամ, 1 356 521,0 հազ․ դրամ, 1 976 665,0 հազ․ դրամ։ Շրջակա միջավայրի պաշտպանություն՝ 158 000,0 հազ․ դրամ, 161 500,0 հազ․ դրամ, 162 700,0 հազ․ դրամ։ Բնակարանային և կոմունալ ծառայություն ՝ 160 000,0 հազ․ դրամ, 164 000,0 հազ դրամ, 167 000,0 հազ դրամ։ Հանգիստ, մշակույթ և կրոն՝ 143 000,0 հազ․ դրամ, 310 400,0 հազ․ դրամ, 10 700,0 հազ․ դրամ։ Կրթություն՝ 1 304 441,0 հազ․ դրամ, 1 351 600,0 հազ․ դրամ, 954 900,0 հազ․ դրամ։

Սոցիալական պաշտպանություն՝ 18 000,0 հազ․ դրամ, 15 000,0 հազ․ դրամ, 15 000,0 հազ․ դրամ։ Հիմնական բաժնին չդասվող ծախսեր ծախսեր՝ 50 000,0 հազ․ դրամ, 52 900,0 հազ․ դրամ, 57 000,0 հազ․ դրամ։

**ԱԽՈՒՐՅԱՆ ՀԱՄԱՅՔԻ 2026-2028 ԹՎԱԿԱՆՆԵՐԻ ԲՅՈՒՋԵԻ ԳՈՐԾԱՌՆԱԿԱՆ ԴԱՍԱԿԱՐԳՈՒՄ ՏՈԿՈՍԱՅԻՆ ՀԱՐԱԲԵՐՈՒԹՅԱՄԲ**